CELEX: 32021R1692
Language: ro
Date: 2021-09-21 00:00:00
Title: Regulamentul de punere în aplicare (UE) 2021/1692 al Comisiei din 21 septembrie 2021 de modificare a anexelor V, XIV și XV la Regulamentul de punere în aplicare (UE) 2021/404 în ceea ce privește rubricile referitoare la Botswana din listele cu țările terțe autorizate pentru introducerea în Uniune a transporturilor de păsări de curte, de materiale germinative provenite de la păsări de curte și de carne proaspătă și de produse din carne de pasăre și de vânat cu pene (Text cu relevanță pentru SEE)

22.9.2021   
               
               
                  RO
               
               
                  Jurnalul Oficial al Uniunii Europene
               
               
                  L 334/9
               
            
         REGULAMENTUL DE PUNERE ÎN APLICARE (UE) 2021/1692 AL COMISIEI
         din 21 septembrie 2021
         de modificare a anexelor V, XIV și XV la Regulamentul de punere în aplicare (UE) 2021/404 în ceea ce privește rubricile referitoare la Botswana din listele cu țările terțe autorizate pentru introducerea în Uniune a transporturilor de păsări de curte, de materiale germinative provenite de la păsări de curte și de carne proaspătă și de produse din carne de pasăre și de vânat cu pene
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/429 al Parlamentului European și al Consiliului din 9 martie 2016 privind bolile transmisibile ale animalelor și de modificare și de abrogare a anumitor acte din domeniul sănătății animalelor („Legea privind sănătatea animală”) (1), în special articolul 230 alineatul (1),
         întrucât:
         
                     (1)
                  
                  
                     Regulamentul (UE) 2016/429 stabilește, printre altele, cerințele de sănătate animală pentru intrarea în Uniune a transporturilor de animale, de materiale germinative și de produse de origine animală, și se aplică de la 21 aprilie 2021. Una dintre aceste cerințe de sănătate animală este ca transporturile respective să provină dintr-o țară terță sau dintr-un teritoriu terț, sau dintr-o zonă sau dintr-un un compartiment al acestora, menționat în conformitate cu articolul 230 alineatul (1) din regulamentul respectiv.
                  
               
                     (2)
                  
                  
                     Regulamentul delegat (UE) 2020/692 al Comisiei (2) completează Regulamentul (UE) 2016/429 în ceea ce privește cerințele de sănătate animală pentru introducerea în Uniune a transporturilor de anumite specii și categorii de animale, de materiale germinative și de produse de origine animală din țări sau teritorii terțe sau din zone sau compartimente ale acestora în cazul animalelor de acvacultură. Regulamentul delegat (UE) 2020/692 prevede că transporturile de animale, de materiale germinative și de produse de origine animală care intră în domeniul său de aplicare pot fi introduse în Uniune numai dacă provin dintr-o țară terță sau dintr-un teritoriu terț, sau dintr-o zonă sau dintr-un compartiment al acestora, menționate pentru speciile și categoriile de animale, de materiale germinative și de produse de origine animală respective în conformitate cu cerințele de sănătate animală prevăzute în regulamentul delegat respectiv.
                  
               
                     (3)
                  
                  
                     Regulamentul de punere în aplicare (UE) 2021/404 al Comisiei (3) stabilește listele cu țările terțe, teritoriile terțe, sau zonele sau compartimentele acestora, din care este permisă introducerea în Uniune a respectivelor specii și categorii de animale, a respectivelor categorii de materiale germinative și a produselor de origine animală care intră sub incidența Regulamentului delegat (UE) 2020/692.
                  
               
                     (4)
                  
                  
                     Mai precis, anexele V, XIV și XV la Regulamentul de punere în aplicare (UE) 2021/404 conțin listele țărilor terțe, teritoriilor terțe sau zonele acestora autorizate pentru introducerea în Uniune a transporturilor de păsări de curte, de materiale germinative provenite de la păsări de curte și, respectiv, de carne proaspătă și de produse din carne de pasăre și de vânat cu pene.
                  
               
                     (5)
                  
                  
                     La 6 septembrie 2021, Botswana a notificat Organizației Mondiale pentru Sănătatea Animalelor (OIE) apariția unui focar de gripă aviară înalt patogenă (HPAI). Acest focar este situat în districtul Kgatleng din țara terță respectivă și a fost confirmat la 27 august 2021 prin analize de laborator (RT-PCR).
                  
               
                     (6)
                  
                  
                     Listele cu țări terțe, teritorii terțe sau zone ale acestora prevăzute în părțile 1 din anexele V și XIV și în partea 1 secțiunea A din anexa XV la Regulamentul de punere în aplicare (UE) 2021/404 precizează că este autorizată introducerea în Uniune din Botswana a transporturilor de păsări de curte, de materiale germinative provenite de la păsări de curte și de carne proaspătă și de produse din carne de pasăre și de vânat cu pene. În plus, partea 1 secțiunea A din anexa XV la Regulamentul de punere în aplicare (UE) 2021/404 nu impune în prezent niciun tratament de atenuare a riscurilor pentru intrarea în Uniune a transporturilor de produse din carne provenite de la ratite din țara terță respectivă.
                  
               
                     (7)
                  
                  
                     Din cauza riscului de introducere a HPAI în Uniune determinat de intrarea transporturilor de păsări de curte, de materiale germinative provenite de la păsări de curte și de carne proaspătă și de produse din carne de pasăre și de vânat cu pene din Botswana și în absența unor garanții care să permită regionalizarea țării terțe respective, este necesar ca intrarea în Uniune a unor astfel de transporturi să nu mai fie autorizată. În plus, este necesar ca tratamentul D de atenuare a riscurilor, în conformitate cu anexa XXVI la Regulamentul delegat (UE) 2020/692, să fie obligatoriu pentru intrarea în Uniune a transporturilor de produse din carne de ratite din țara terță respectivă.
                  
               
                     (8)
                  
                  
                     Prin urmare, este necesar ca rubricile referitoare la Botswana din listele cu țări terțe, teritorii terțe sau zone ale acestora, prezente în tabelele din părțile 1 ale anexelor V și XIV și în tabelul din partea 1 secțiunea A a anexei XV la Regulamentul de punere în aplicare (UE) 2021/404 să fie modificate pentru a se ține seama de situația epidemiologică actuală din țara terță respectivă.
                  
               
                     (9)
                  
                  
                     Prin urmare, este necesar ca anexele V, XIV și XV la Regulamentul de punere în aplicare (UE) 2021/404 să fie modificate în consecință.
                  
               
                     (10)
                  
                  
                     Având în vedere situația epidemiologică actuală din Botswana în ceea ce privește HPAI, este necesar ca modificările care urmează să fie efectuate prin prezentul regulament în Regulamentul de punere în aplicare (UE) 2021/404 să intre în vigoare în regim de urgență.
                  
               
                     (11)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Anexele V, XIV și XV la Regulamentul de punere în aplicare (UE) 2021/404 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 21 septembrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 84, 31.3.2016, p. 1.
         
            (2)  Regulamentul delegat (UE) 2020/692 al Comisiei din 30 ianuarie 2020 de completare a Regulamentului (UE) 2016/429 al Parlamentului European și al Consiliului în ceea ce privește normele privind intrarea în Uniune, precum și circulația și manipularea după intrare, a transporturilor de anumite animale, de materiale germinative și de produse de origine animală (JO L 174, 3.6.2020, p. 379).
         
            (3)  Regulamentul de punere în aplicare (UE) 2021/404 al Comisiei din 24 martie 2021 de stabilire a listelor cu țările terțe, teritoriile sau zonele din acestea din care introducerea în Uniune de animale, material germinativ și produse de origine animală este autorizată în conformitate cu Regulamentul (UE) 2016/429 al Parlamentului European și al Consiliului (JO L 114, 31.3.2021, p. 1).
      
      
         
            ANEXĂ
            Anexele V, XIV și XV la Regulamentul de punere în aplicare (UE) 2021/404 se modifică după cum urmează:
            
                        1.
                     
                     
                        în anexa V, în partea 1, rubrica referitoare la Botswana se înlocuiește cu următorul text:
                        
                                    „BW
                                    
                                    Botswana
                                 
                                 
                                    BW-0
                                 
                                 
                                    Ratite de reproducție și ratite pentru producție
                                 
                                 
                                    BPR
                                 
                                 
                                    P1
                                 
                                 
                                    C
                                 
                                 
                                    27.8.2021
                                 
                                 
                                     
                                 
                              
                                    Pui de o zi de ratite
                                 
                                 
                                    DOR
                                 
                                 
                                    P1
                                 
                                 
                                    C
                                 
                                 
                                    27.8.2021
                                 
                                 
                                     
                                 
                              
                                    Ouă fără microorganisme patogene specificate
                                 
                                 
                                    SPF
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    Ouă de incubație de ratite
                                 
                                 
                                    HER
                                 
                                 
                                    P1
                                 
                                 
                                    C
                                 
                                 
                                    27.8.2021”
                                 
                                 
                                     
                                 
                              
                  
                        2.
                     
                     
                        în anexa XIV, în partea 1, rubrica referitoare la Botswana se înlocuiește cu următorul text:
                        
                                    „BW
                                    
                                    Botswana
                                 
                                 
                                    BW-0
                                 
                                 
                                    Carne proaspătă de ratite
                                 
                                 
                                    RAT
                                 
                                 
                                    P1
                                 
                                 
                                    C
                                 
                                 
                                    27.8.2021”
                                 
                                 
                                     
                                 
                              
                  
                        3.
                     
                     
                        în anexa XV, în partea 1, în secțiunea A, rubrica referitoare la Botswana se înlocuiește cu următorul text:
                        
                                    „BW
                                    
                                    Botswana
                                 
                                 
                                    BW-0
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    Nu sunt autorizate
                                 
                                 
                                    D
                                 
                                 
                                    Nu sunt autorizate
                                 
                                 
                                    
                                       MPST”